text:
53/2004. (IV. 24.) FVM rendelete a harmadik országokból az Európai Unió területére behozni kívánt termékek állategészségügyi ellenőrzéséről.
Az állategészségügyről szóló 1995. évi XCI. törvény
45. §-ának 11. pontjában kapott felhatalmazás alapján a
következőket rendelem el:
Általános rendelkezések 1. § (1) Az e rendeletben foglaltakat az Európai Unió tagállamain kívüli országból (a továbbiakban: harmadik
ország) származó állategészségügyi ellenőrzési kötelezettség alá tartozó termékekre kell alkalmazni.
(2) Az e rendelet szerinti állategészségügyi ellenőrzéseket az állategészségügyről szóló 1995. évi XCI. törvény
23. §-ának (2) bekezdése szerinti állategészségügyi hatóság hajtja végre.
(3) Az Európai Unió tagállamainak (a továbbiakban:
tagállam) ellenőrző hivatalaival — az e rendeletben foglaltakkal összefüggésben — a Földművelésügyi és Vidékfejlesztési Minisztérium (a továbbiakban: minisztérium)
működik együtt.
2. § (1) E rendelet alkalmazásában:
a) azonosságvizsgálat: megszemléléssel történő ellen
őrzés annak megállapítására, hogy a külön jogszabály által
előírt állategészségügyi bizonyítványban, állategészségügyi
okiratban vagy egyéb okiratban szereplő adatok egyeznek-e
a termékkel,
b) állategészségügyi határállomás: harmadik országokból érkező termékek állategészségügyi vizsgálatára a
6. §-ban foglaltak szerint kijelölt és engedélyezett létesítmény,
c) fizikális ellenőrzés: a terméken végzett vizsgálat,
amely kiterjedhet a csomagolás és a hőmérséklet ellenőrzésére, a mintavételezésre és a laboratóriumi vizsgálatokra is,
d) illetékes hatóság: más tagállam állategészségügyi
ellenőrzések végrehajtásáért felelős központi hatósága,
illetve az ilyen központi hatóság által ezen feladat végrehajtásával megbízott hatóság,
e) importfeltételek: valamely harmadik országból a
Magyar Köztársaság területére behozni kívánt termékre
az állategészségügyi jogszabályokban meghatározott állategészségügyi követelmények, f) import: a termék szabad forgalmazása és a termék
szabad forgalomba hozatalának szándéka a Közösségi
Vámkódex létrehozásáról szóló, a Tanács 2913/92/EGK
rendelete (a továbbiakban: Közösségi Vámkódex) 79. cikke szerinti értelemben,
g) okirat-ellenőrzés: a szállítmányt kísérő állategészségügyi bizonyítvány, állategészségügyi okirat vagy egyéb okirat vizsgálata,
h) szállítmány: ugyanazzal a külön jogszabály által meghatározott állategészségügyi bizonyítvánnyal, állategészségügyi okirattal vagy egyéb okirattal ellátott, ugyanazon a
szállítóeszközön szállított és azonos harmadik országból
vagy annak azonos részéről érkező — megegyező fajtájú —
termék egy meghatározott mennyisége,
i) szállítmányért felelős személy: a Közösségi Vámkódex
szerint a szállítmányért felelős természetes vagy jogi személy, illetve jogi személyiség nélküli gazdasági társaság,
valamint a Közösségi Vámkódex 5. cikke szerinti képviselő, aki felelőssé tehető e rendelet előírásainak teljesítéséért,
j) termék: a (2) bekezdésben megjelölt rendeletek szerinti állati eredetű termék, ideértve az Európai Közösséget
létrehozó Szerződés (a továbbiakban: Szerződés) II. melléklete által nem szabályozott állati mellékterméket és a
18. §-ban említett növényi terméket,
k) vámhatóság által jóváhagyott eljárás: a Közösségi
Vámkódex 4. cikkének 15. pontja szerinti, a vámhatóság
által elfogadott kezelés vagy felhasználás.
(2) E rendelet alkalmazása során az állati eredetű termékek Európai Unión belüli kereskedelmének állategészségügyi ellenőrzéséről szóló miniszteri rendelet, valamint
az egyes élő állatok és termékek Európai Unión belüli
kereskedelmével kapcsolatos állategészségügyi és állattenyésztési ellenőrzésekről szóló miniszteri rendelet fogalommeghatározásait megfelelően alkalmazni kell.
Az ellenőrzések megszervezése és következményei 3. § (1) Harmadik országból származó szállítmány — a Magyar
Köztársaság államhatárán keresztül — csak az e rendelet által
előírt állategészségügyi vizsgálatokat követően léphet be az
Európai Unió 1. számú mellékletben megjelölt területére
(a továbbiakban: az Európai Unió területe).
(2) A szállítmány belépése az Európai Unió területére
csak állategészségügyi határállomáson keresztül történhet.
(3) A szállítmányért felelős személy az (1) bekezdés szerinti szállítmányról — beleértve a 9. § és 18. § szerinti
terméket is — köteles adatot szolgáltatni a belépés szerinti
állategészségügyi határállomásnak. Az adatszolgáltatási
kötelezettségnek az 5. § (1) bekezdése szerinti, megfele
lően kitöltött bizonyítvány előzetes — a szállítmány állategészségügyi határállomásra érkezését legalább egy munkanappal megelőző — megküldésével kell eleget tenni.
A hatósági állatorvos az állategészségügyi határállomáson
megvizsgálhatja a szállítóeszközök rakományjegyzékét és
ellenőrizheti, hogy azok megfelelnek-e a fenti nyilatkozatoknak és okiratoknak.
(4) Az állategészségügyi határállomás helye szerint illetékes vámhatóság csak az 5. § (1) bekezdése szerinti bizonyítványban meghatározott feltételeknek megfelelő módon engedélyezheti a szállítmány kezelését vagy felhasználását.
4. § (1) Az állategészségügyi határállomáson minden egyes
szállítmányt a 6. § (1) bekezdésének b) pontjában foglaltak szerint, a hatósági állatorvos felügyelete mellett ellenőrizni kell.
(2) A hatósági állatorvos a 3. § (3) bekezdése szerinti
információk alapján minden szállítmány esetében megtekinti az állategészségügyi behozatali eljárások (Shift projekt) számítógépesítéséről és a 90/675/EGK, 91/496/EGK,
91/628/EGK irányelvek és a 90/424/EGK határozat módosításáról, valamint a 88/192/EGK határozat hatályon kívül
helyezéséről szóló, a Tanács 92/438/EGK határozatának
(a továbbiakban: 92/438/EGK határozat) I. melléklete szerinti adatbázist, valamint az Európai Unió területére behozni kívánt valamennyi szállítmány esetében szükség szerint megtekinti a 92/438/EGK határozat II. melléklete szerinti adatbázist is. A hatósági állatorvos gondoskodik arról,
hogy a 92/438/EGK határozat által létrehozott adatbázis
fenntartásához szükséges valamennyi műveletet végrehajtsák.
(3) A szállítmányt — függetlenül a vámhatóság által
jóváhagyott kezeléstől vagy felhasználástól — okirat-ellenőrzésnek kell alávetni annak megállapítása érdekében,
hogy
a) a 7. § (1) bekezdése szerinti állategészségügyi bizonyítványban vagy okiratban szereplő adatok megegyeznek-e
a 3. § (3) bekezdése szerint előzetesen szolgáltatott adatokkal,
b) behozatal esetén a 7. § (1) bekezdése szerinti állategészségügyi bizonyítványban vagy okiratban, valamint a
külön jogszabály által előírt okiratban szereplő adatok
alapján a szállítmány a jogszabályi előírásoknak megfelel.
(4) A hatósági állatorvosnak a 9—15. §-ban foglalt kivételektől eltekintve
a) a szállítmány azonossági vizsgálatát el kell végeznie
annak megállapítása érdekében, hogy a termék megfelel-e
a szállítmányt kísérő állategészségügyi bizonyítványon
vagy okiraton szereplő adatoknak,
b) a szállítmány esetében fizikális ellenőrzést kell végrehajtani annak megállapítása érdekében, hogy a termék
teljesíti-e a jogszabályi követelményeket és az állapota
megfelel-e a szállítmányt kísérő állategészségügyi bizonyítványon vagy okiraton megadott felhasználási célnak;
a fizikális ellenőrzéseket a 3. számú mellékletben meghatározott feltételeknek megfelelően kell végrehajtani,
c) a b) pont szerinti fizikális ellenőrzést a külön jogszabály által meghatározott gyakorisággal végzett helyszíni
laboratóriumi vizsgálatok és a mielőbbi eredményhez
szükséges hatósági mintavételezés előtt kell elvégezni.
(5) A (4) bekezdés a) pontja szerinti ellenőrzés során
— a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában
felsorolt külön közösségi szabályokban megállapított
állategészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó
állategészségügyi és közegészségügyi követelmények megállapításáról szóló, a Tanács 92/118/EGK irányelve szerinti
ömlesztett szállítmányok kivételével — a hatósági állatorvos
a) ha az állati eredetű termék konténerben érkezik,
ellenőrzi, hogy a jogszabályok által előírt esetekben a
hatósági állatorvos, illetve az illetékes hatóság által felhelyezett zárjegy sértetlen-e és a rajta lévő adatok megegyeznek-e a szállítmányt kísérő állategészségügyi bizonyítványon vagy okiraton szereplő adatokkal,
b) minden más terméktípus esetén ellenőrzi a származási országot és létesítményt azonosító bélyegzők, hivatalos jelölések és állategészségügyi jelölések meglétét, továbbá azt, hogy ezek megegyeznek-e az állategészségügyi bizonyítványon vagy okiraton szereplő adatokkal,
c) az a) és b) pontokban foglaltakon felül a csomagolt
vagy gyűjtőcsomagolásban érkező termék esetében ellenőrzi az állategészségügyi jogszabályok által előírt különleges címkézés meglétét.
5. § (1) Az előírt állategészségügyi ellenőrzés elvégzése után
a hatósági állatorvos a megvizsgált szállítmányhoz kiállítja
a harmadik országokból származó termékeknek a közösségi határállomásokon való állategészségügyi ellenőrzésére
vonatkozó eljárások megállapításáról szóló, a Bizottság
136/2004/EK rendeletének III. melléklete szerinti bizonyítványt, amely igazolja az elvégzett ellenőrzések eredményeit.
(2) Az (1) bekezdés szerinti bizonyítványnak utalnia kell
a vámokiratra és a szállítmányt vámfelügyelet alatt állása
során végig kísérnie kell. Harmadik országból történő behozatal esetén az állati eredetű termékek Európai Unión
belüli kereskedelmének állategészségügyi ellenőrzéséről
szóló miniszteri rendelet szerinti első rendeltetési létesítményig, vagy az egyes élő állatok és termékek Európai
Unión belüli kereskedelmével kapcsolatos állategészségügyi és állattenyésztési ellenőrzésekről szóló miniszteri
rendelet szerinti első rendeltetési központig vagy szervezetig kell kísérje a szállítmányt a bizonyítvány.
(3) Ha a szállítmányt részegységekre osztják, az (1) és
(2) bekezdésben foglaltakat valamennyi részegység tekintetében alkalmazni kell.
6. § (1) Az állategészségügyi határállomásnak
a) az Európai Unió területére való belépési hely köz
vetlen közelében kell elhelyezkednie, a Vám- és Pénzügyőrség Országos Parancsnoksága (a továbbiakban:
VPOP) által a Közösségi Vámkódex 38. cikke (1) bekezdése szerint kijelölt területen,
b) az ellenőrzések végrehajtásáért felelős hatósági
állatorvos vezetése alatt kell állnia; a hatósági állatorvost
szakképzett kisegítő személyzet segítheti; a hatósági állatorvosnak gondoskodnia kell arról, hogy a 92/438/EGK
határozat 1. cikke (1) bekezdésének 3. pontjában meghatározott adatbázisok folyamatos frissítését végrehajtsák.
(2) Az Európai Unió állategészségügyi határállomásai
listájának a közösségi jogszabályok által előírt eljárás szerinti módosítása vagy kiegészítése tekintetében
a) új állategészségügyi határállomások kijelölésére az
állategészségügyi hatóság tesz javaslatot, majd a minisztérium ellenőrzi, hogy az állategészségügyi határállomás
megfelel-e a 2. számú mellékletben, a harmadik országokból a Közösségbe behozott termékek állategészségügyi
ellenőrzéséért felelős állategészségügyi határállomások
engedélyezésére vonatkozó követelmények megállapításáról szóló, a Bizottság 2001/812/EK határozatában, valamint az egyéb vonatkozó jogszabályokban meghatározott
követelményeknek és a kijelöléssel kapcsolatos közös
szemle során az Európai Bizottsággal együttműködik,
b) állategészségügyi határállomás megszüntetésére akkor kerülhet sor, ha a minisztérium ellenőrzése vagy a 23. §
szerinti közös ellenőrzés során megállapítják, hogy az
állategészségügyi határállomás nem felel meg a 2. számú
mellékletben meghatározott feltételeknek, különös tekintettel arra, ha az ellenőrzés súlyos közegészségügyi és állategészségügyi veszélyt tár fel.
(3) A minisztérium különösen indokolt esetben — így
ha közegészségügyi és állategészségügyi okok ezt indokolttá teszik — felfüggeszti az állategészségügyi határállomás
működését. A felfüggesztés tényéről és annak körülményeiről a minisztérium tájékoztatja az illetékes Vámhivatalt, az Európai Bizottságot és a többi tagállamot. Az állategészségügyi határállomás kizárólag a (2) bekezdés
a) pontja alapján kerülhet vissza a listára.
7. § (1) Valamennyi e rendelet hatálya alá tartozó importszállítmányt az állategészségügyi jogszabályok által meg
határozott eredeti állategészségügyi bizonyítványnak, eredeti állategészségügyi okiratnak vagy egyéb, külön jogszabály által meghatározott eredeti okiratnak kell kísérnie.
Az eredeti állategészségügyi bizonyítványt vagy egyéb okiratot a beléptető állategészségügyi határállomás bevonja.
(2) A 10. § rendelkezéseinek figyelembevételével a harmadik országokból származó importtermékek valamennyi
szállítmányát a 4. § (4) bekezdése által meghatározott módon azonosságvizsgálatnak és fizikális ellenőrzésnek kell
alávetni.
(3) A vámhatóság csak abban az esetben engedélyezheti
a szállítmány beléptetését — az Európai Bizottságnak a
vámszabályokra vonatkozó, illetve bizonyos termékek fizikális ellenőrzésének gyakoriságát csökkentő rendelkezéseinek figyelembevételével —, ha
a) az előírt állategészségügyi ellenőrzéseket elvégezték
és azok kedvező eredménnyel zárultak,
b) az 5. § (1) bekezdése szerinti bizonyítványt kiállították.
(4) A (3) bekezdés b) pontja szerinti bizonyítvány kiállításáért az egyes állategészségügyi igazgatási szolgáltatások díjáról szóló miniszteri rendelet által meghatározott
mértékű igazgatási szolgáltatási díjat kell megfizetni.
(5) Amennyiben a szállítmány megfelel az importfeltételeknek, a hatósági állatorvos átadja a szállítmányért felelős személynek az eredeti állategészségügyi bizonyítvány
vagy okirat egy hitelesített másolatát és kiállítja az 5. §
(1) bekezdése szerinti bizonyítványt, amely igazolja, hogy
a szállítmány az állategészségügyi határállomáson elvégzett állategészségügyi ellenőrzés alapján megfelel az abban
foglalt feltételeknek.
(6) Az állati eredetű termékek Európai Unión belüli
kereskedelmének állategészségügyi ellenőrzéséről szóló
miniszteri rendelet és az egyes élő állatok és termékek
Európai Unión belüli kereskedelmével kapcsolatos állategészségügyi és állattenyésztési ellenőrzésekről szóló
miniszteri rendelet szerinti termék kereskedelme tekintetében, amely termék esetében az Európai Unió területére
történő beléptetést a (3) bekezdés szerint engedélyezték
— különös tekintettel a rendeltetési helyen végzett ellenőrzésre — az említett külön rendeletekben meghatározottak szerint kell eljárni.
8. § (1) A rendeltetési hely szerinti illetékes hatóság részére
az ANIMO rendszeren1 keresztül további kiegészítő adatokat kell szolgáltatni, ha
1 2055/2003. (III. 27.) Korm. határozat az ANIMO rendszerhez történő csatlakozásról szóló szerződés megkötéséről.
a) a terméket egy olyan tagállamba vagy egy tagállam
olyan területére szánják, amely a közösségi jogszabályok
alapján különleges követelményekkel rendelkezik,
b) mintavételezés történt, de a vizsgálatok eredménye
nem ismert a szállítóeszköz állategészségügyi határállomásról való távozásakor,
c) a közösségi jogszabályok által szabályozott különleges célból engedélyezett behozatalról van szó.
(2) Az (1) bekezdés a) és c) pontja által meghatározott
valamennyi olyan szállítmány esetében, amelyet más tagállamba szánnak, végre kell hajtani a 4. § (3) és (4) bekezdése
szerinti okirat-ellenőrzést, azonosságvizsgálatot és fizikális ellenőrzést a beléptető állategészségügyi határállomáson, különös tekintettel annak ellenőrzésére, hogy az
érintett termék megfelel-e a rendeltetési tagállamra vagy
annak meghatározott területére alkalmazandó közösségi
jogszabályoknak. A lebőrözött állapotban behozott szőrmés vadállatok azonosságvizsgálatát és fizikális ellenőrzését — az állati eredetű élelmiszerekben előforduló,
egészségre ártalmas maradékanyagok monitoring vizsgálati rendjéről szóló miniszteri rendelet által előírt állategészségügyi és maradékanyag-ellenőrzésen felül — a szállítmány rendeltetési helyeként megjelölt üzemben és a vadak
elejtésével és a vadhús forgalomba hozatalával kapcsolatos
közegészségügyi és állategészségügyi problémákról szóló,
a Tanács 92/45/EGK irányelvében előírtak szerint kell végrehajtani. A húst az 5. § (1) bekezdése szerinti bizonyítvánnyal együtt, a (4) bekezdés a) pontjának megfelelően
vámhatósági felügyelet mellett kell a rendeltetési helyre
szállítani. Az ellenőrzések eredményeit a termék beléptetési helye szerint illetékes állategészségügyi határállomás
részére kell megküldeni. Ha az ellenőrzés eredménye azt
indokolja, az állategészségügyi határállomás köteles intézkedni a 22. §-ban foglaltak végrehajtása érdekében.
(3) Az (1) bekezdés a) és c) pontja szerinti olyan termék
esetében, amelyet a Magyar Köztársaság területén lévő
állategészségügyi határállomáson keresztül léptetnek be az
Európai Unió területére, de azokat más tagállamba szánják, az állategészségügyi hatóság megteszi az e rendelet,
továbbá a külön jogszabály által meghatározott intézkedést annak biztosítása érdekében, hogy az érintett szállítmány elérje a rendeltetési tagállamot.
(4) Azokat a termékeket, amelyeket a külön jogszabályok értelmében a beléptető állategészségügyi határállomástól a rendeltetési hely szerinti létesítményig megfigyelés alatt kell tartani, az alábbi feltételekkel lehet szállítani:
a) a kérdéses szállítmányt a beléptető állategészségügyi
határállomástól a rendeltetési hely szerinti létesítményig
az állategészségügyi hatóság felügyelete mellett, lezárt, szivárgásmentes járművel vagy konténerben kell szállítani; az
(1) bekezdés c) pontjában említett terméknek az 5. §
(1) bekezdése szerinti bizonyítvánnyal együtt a rendeltetési helyre való megérkezéséig a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, a
Bizottság 2454/93/EGK rendelete által meghatározott
T5 eljárásnak megfelelően vámhatósági felügyelet alatt
kell maradnia, azzal, hogy az illetékes vámhivatal a vámhatósági felügyelet megszűnéséről a beléptető állategészségügyi határállomást értesíti; az 5. § (1) bekezdése szerinti bizonyítványban a termék jóváhagyott rendeltetési
helyét és — ahol szükséges — a tervezett feldolgozási
módját meg kell jelölni,
b) a beléptető állategészségügyi határállomás hatósági
állatorvosa az ANIMO rendszeren keresztül értesíti a szállítmány rendeltetési helye szerint illetékes állategészségügyi hatóságot a termék származási és rendeltetési helyéről,
c) a rendeltetési hely szerinti létesítményben a terméket a külön jogszabályban előírt kezelésnek kell alávetni,
d) a rendeltetési létesítmény vagy a közbeeső raktár
üzemeltetője köteles haladéktalanul tájékoztatni a rendeltetési hely, a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, az Európai Parlament és a Tanács
1774/2002/EK rendelete (a továbbiakban: 1774/2002/EK
rendelet) VIII. mellékletének XI. fejezetében foglaltak
szerinti esetben a közbeeső raktár hatósági állatorvosát a
termék megérkezéséről, aki 15 napon belül köteles értesíteni a beléptető állategészségügyi határállomás hatósági
állatorvosát; az állategészségügyi határállomás hatósági
állatorvosa köteles rendszeres ellenőrzéseket végezni
— különös tekintettel a beléptetési nyilvántartások ellenőrzésére — annak biztosítása érdekében, hogy a termék
megérkezett-e a rendeltetési létesítménybe.
(5) Ha a beléptető állategészségügyi határállomás hatósági állatorvosa megbizonyosodik arról, hogy valamely beléptetett termék nem érkezett meg a jóváhagyott rendeltetési helyre, a szállítmányért felelős személlyel szemben
köteles megtenni a külön jogszabály által meghatározott
intézkedéseket.
(6) A minisztérium a külön jogszabályoknak megfelelően megküldi az Európai Bizottság részére a (4) bekezdés
szerinti, az érintett termékek vonatkozásában engedélyezett létesítmények listáját. Ha egy létesítmény nem teljesíti
a (4) bekezdés d) pontja szerinti tájékoztatási kötelezettségét, az illetékes megyei (fővárosi) állategészségügyi és
élelmiszer-ellenőrző állomás (a továbbiakban: állomás)
visszavonhatja a létesítmény működési engedélyét és a jogszabálysértés jellegének megfelelő mértékű bírságot
szab ki.
9. § Az olyan importszállítmányok tekintetében, amelyek az
állategészségügyi határállomásra légi úton érkeznek, de
amelyeket a Magyar Köztársaság területén található másik
repülőtéri állategészségügyi határállomáson vagy egy
másik tagállam repülőtéri állategészségügyi határállomásán keresztül akarnak beléptetni az Európai Unió terü
letére, az azonosságvizsgálatot és a fizikális ellenőrzést a
beléptetés helye szerint illetékes állategészségügyi határállomáson kell végrehajtani. Abban az esetben, ha a szállítmányt csak átszállítják, de nem léptetik be az állategészségügyi határállomáson, a következők szerint kell eljárni:
a) ha a szállítmányt ugyanazon repülőtér vámterületén
egy repülőgépről közvetlenül a másik repülőgépre rakják
át vagy a szállítmányt a b) pontban megadott minimális
időtartamnál rövidebb időre kirakodják a repülőtér betonjára, a szállítmányért felelős személynek értesítenie kell a
hatósági állatorvost; ha közegészségügyi vagy állategészségügyi kockázat áll fenn, a hatósági állatorvos elvégezheti
a termék okirat-ellenőrzését az érintett szállítmányt kísérő
eredeti állategészségügyi bizonyítvány vagy állategészségügyi okirat vagy egyéb, külön jogszabály által meghatározott okirat vagy azok hiteles másolata alapján,
b) amennyiben a szállítmányt egyéb módon rakodják ki,
azt az illetékes hatósági állatorvos felügyelete mellett a
repülőtér vámterületén kell raktározni a külön jogszabály
által meghatározott lehető leghosszabb és legrövidebb időtartamon keresztül és a külön jogszabályban foglaltak szerint addig, amíg a légi átszállítás egy másik állategészségügyi határállomásra meg nem történik; a terméket ebben
az esetben az a) pontban említett okirat-ellenőrzésnek kell
alávetni, a terméket kivételesen azonossági vizsgálatnak és
fizikai ellenőrzésnek kell alávetni, amennyiben közegészségügyi vagy állategészségügyi veszély lehetősége áll fenn.
10. § Ha az Európai Bizottság — bizonyos feltételek megléte
esetén és elsősorban a korábbi ellenőrzések eredményének
figyelembevételével — a 7. § (2) bekezdésében előírtnál
ritkább fizikális ellenőrzést határoz meg az olyan termékek
esetében, amelyek harmadik országból történő behozatalának feltételeit közösségi szinten meghatározták, a ritkább fizikális ellenőrzés által érintett termékekre külön
jogszabály rendelkezéseit kell alkalmazni.
11. § (1) A szállítmány — a tranzitszállítás által érintett valamennyi tagállam nevében — akkor szállítható át valamely
harmadik országból egy másik harmadik országba, ha
a) a szállítmány olyan harmadik országból érkezik,
amely termékeinek az Európai Unió területére történő
beléptetése nem tiltott, és a szállítmány rendeltetési helye
egy másik harmadik ország; a hatósági állatorvos eltekinthet ettől a feltételtől, ha a 9. § a) pontja szerint a szállítmányt ugyanazon repülőtér vámterületén belül egyik repülőgépről a másikra átrakodják és az Európai Unió területén történő további megállás nélkül továbbküldik,
b) a tranzitszállítást engedélyezte annak az állategészségügyi határállomásnak a hatósági állatorvosa, ahová az
Európai Unió területére a szállítmány elsőként megérkezik, c) a szállítmányért felelős személy előzetesen vállalja az
érintett szállítmány visszavételét annak visszautasítása esetén, és a 17. § előírásainak megfelelően gondoskodik a
szállítmány további sorsáról.
(2) Az (1) bekezdés szerinti engedélyt akkor adhatja
meg a hatósági állatorvos, ha
a) az állategészségügyi határállomáson tranzitszállítás
céljából bemutatott szállítmányt a 7. § (1) bekezdése szerinti okirat kíséri, annak hiteles magyar nyelvű fordításával
együtt,
b) a szállítmányt okirat-ellenőrzés és azonosságvizsgálat céljából bemutatták az állategészségügyi határállomáson,
c) az érintett tranzitszállítmány közúton, vasúton vagy
vízi úton történő átszállítása esetén
1. a szállítmányt a Közösségi Vámkódex által meghatározott T1 eljárás szerint vámhatósági felügyelet alá helyezik az Európai Unió területéről
történő kilépésig, a (2) bekezdés a) pontja szerinti okirattal és az 5. § (1) bekezdése szerinti
bizonyítvánnyal, amelyben feltüntetik azt az
állategészségügyi határállomást, ahol a szállítmány elhagyja az Európai Unió területét,
2. a beléptető állategészségügyi határállomás elhagyása után a szállítmányt szállítás közben tilos
lerakodni vagy részegységekre osztani; a szállítmányt a vámhatóság által lezárt járműveken vagy
konténerekben kell szállítani, azzal, hogy a szállítás során a szállítmány semmiféle kezelése nem
engedélyezett,
3. a szállítmánynak a beléptető állategészségügyi
határállomásra történő beérkezést követő
30 napon belül a megjelölt állategészségügyi
határállomáson keresztül el kell hagynia az
Európai Unió területét; amennyiben a nagy földrajzi távolságok miatt a meghatározott időtartam
nem teljesíthető, a határidő tekintetében külön
jogszabály a fentiektől eltérően is rendelkezhet,
d) a tranzitszállítást engedélyező hatósági állatorvos az
ANIMO rendszeren keresztül értesíti a kiléptető állategészségügyi határállomás hatósági állatorvosát,
e) a szállítmányt kiléptető állategészségügyi határállomás hatósági állatorvosa az 5. § (1) bekezdése szerinti bizonyítványon igazolja, hogy az érintett szállítmány elhagyta az Európai Unió területét és távmásolón vagy egyéb
módon elküldi az okirat egy másolatát a beléptető állategészségügyi határállomásnak.
(3) A hatósági állatorvos eltekinthet az okirat-ellenőrzés és azonosságvizsgálat végrehajtásától légi szállítás esetén, ha a szállítmányt
a) nem rakodják ki, amely esetben az okirat-ellenőrzés
a fedélzeti rakományjegyzék ellenőrzésére korlátozódik,
b) a 9. § a) pontjában foglaltaknak megfelelően
átrakodják egyik repülőgépről a másikra, ugyanazon repülőtér vámterületén belül.
(4) A (3) bekezdés szerinti esetben, ha az közegészségügyi vagy állategészségügyi kockázatot jelenthet, továbbá
ha jogszabálysértés gyanúja merül fel, fizikális ellenőrzéseket kell végezni.
(5) Ha a beléptető állategészségügyi határállomás hatósági állatorvosa a (2) bekezdés c) pontjának 3. alpontja
által meghatározott időn belül nem kap értesítést az érintett termék Európai Unióból történő kilépéséről, azt
jelenti a VPOP illetékes szervének, amely szükség szerint
nyomozást indít a termékek helyének kiderítésére.
(6) Az e § rendelkezéseinek végrehajtása során felmerülő valamennyi költség a szállítmányért felelős személyt
vagy annak képviselőjét terheli, állami visszatérítés lehetősége nélkül, az egyes állategészségügyi igazgatási szolgáltatások díjáról szóló miniszteri rendelet előírásainak megfelelően.
12. § (1) Valamely harmadik országból érkező szállítmány
vámszabad területre, vámszabad raktárba vagy vámraktárba történő beléptetésének engedélyezéséhez a Közösségi
Vámkódexnek megfelelően csak akkor járulhat hozzá a
hatósági állatorvos, ha a szállítmányért felelős személy
előzetesen nyilatkozott arról, hogy az érintett termék végső célja az Európai Unió területén történő szabad forgalomba hozatal vagy — amennyiben ilyen van — egyéb
végfelhasználás, valamint arról, hogy a termék megfelel a
vonatkozó importfeltételeknek. A végfelhasználás egyértelmű megjelölése hiányában a terméket úgy kell tekinteni, hogy azt az Európai Unió területén történő szabad
forgalomba hozatalra szánják.
(2) Az (1) bekezdés szerinti szállítmány esetében a
beléptető állategészségügyi határállomáson okirat-ellenőrzést, azonosságvizsgálatot és fizikális ellenőrzést kell
végrehajtani, annak meghatározására, hogy a termék megfelel-e az importfeltételeknek. Amennyiben az okiratellenőrzésből kiderül, hogy a termék nem felel meg a jogszabályi követelményeknek, a szállítmány fizikális ellenőrzése — állategészségügyi vagy közegészségügyi kockázat
gyanúját leszámítva — mellőzhető. Az ilyen szállítmányt a
7. § (1) bekezdése szerinti okiratnak kell kísérnie, annak
hitelesített magyar fordításával együtt.
(3) Amennyiben a (2) bekezdés szerinti ellenőrzések
szerint az érintett termék megfelel a jogszabályi követelményeknek, az állategészségügyi határállomás hatósági
állatorvosa kiállítja az 5. § (1) bekezdése szerinti, vámiratokhoz kapcsolható bizonyítványt, és az állategészségügyi határállomás hatósági állatorvosának hozzájárulásával az illetékes vámhatóság engedélyezi a termék belépését
a vámszabad területen lévő raktárba, vámszabad raktárba
vagy vámraktárba. Az ilyen termék állategészségügyi szempontból szabad forgalomba hozható.
(4) Ha a (2) bekezdés szerinti ellenőrzések szerint az
érintett termék nem felel meg a jogszabályi követelményeknek, az állategészségügyi határállomás hatósági állatorvosa kiállítja az 5. § (1) bekezdése szerinti, vámiratokhoz kapcsolható bizonyítványt. Az állategészségügyi határállomás hatósági állatorvosának hozzájárulásával az illetékes vámhatóság ebben az esetben csak akkor engedélyezi a
termék belépését a vámszabad területen lévő raktárba,
vámszabad raktárba vagy vámraktárba, ha
a) a termék nem származik olyan harmadik országból,
amelyre a 11. § (1) bekezdésének a) pontja szerinti tilalom
van érvényben,
b) a vámszabad területen lévő raktárt, vámszabad raktárt vagy vámraktárt a termék tárolására vonatkozóan az
állomás engedélyezi.
(5) A vámszabad területen lévő raktár, vámszabad raktár
vagy vámraktár a (4) bekezdés b) pontja szerint akkor engedélyezhető, ha
a) az zárt tér ki- és bejárati pontokkal, amelyeket a
raktár üzemeltetője állandó ellenőrzés alatt tart, azzal,
hogy ha a raktár vámszabad területen található, a teljes
vámszabad területnek zártnak kell lennie és állandó vámhatósági felügyelet alatt kell állnia,
b) az érintett termék raktározására vonatkozó külön
jogszabályok által meghatározott feltételeknek megfelel,
c) a raktárt elhagyó vagy a raktárba érkező valamennyi
szállítmányról napi — három évig megőrzendő — nyilvántartást vezetnek, amely tartalmazza a szállítmányokban
lévő termékek jellegét és mennyiségét, valamint a címzett
nevét és címét,
d) különálló tároló helyiségekkel, illetve hűtő helyiségekkel rendelkezik az állategészségügyi jogszabályoknak
nem megfelelő termékek elkülönített tárolásához, azzal,
hogy az állomás már meglévő raktárak esetén engedélyezheti az ilyen termékek elkülönített tárolását azonos helyiségekben is, ha a jogszabályi követelményeknek nem megfelelő terméket zárható területeken tudják tárolni,
e) rendelkezik az állategészségügyi ellenőrzéseket
végző személyzet számára fenntartott helyiségekkel.
(6) Ha a (2) bekezdés szerinti ellenőrzések azt mutatják,
hogy a szállítmányért felelős személy (1) bekezdés szerinti
nyilatkozata nem felel meg a valóságnak, a hatósági állatorvos a szállítmány 17. § szerinti ártalmatlanítására kötelezi a szállítmányért felelős személyt.
(7) A hatósági állatorvos intézkedik
a) annak biztosítása érdekében, hogy a raktár az enge
délyezési feltételeknek folyamatosan megfeleljen,
b) annak megakadályozására, hogy az állategészségügyi
jogszabályoknak nem megfelelő terméket a követelményeknek megfelelő termékkel azonos helyiségekben vagy
területen tárolják,
c) a raktár bejáratainak és kijáratainak hatékony ellenőrzésének biztosítása, valamint a nyitvatartási idő alatt az
állategészségügyi hatóság általi felügyelet biztosítása érdekében, különös tekintettel arra, hogy a jogszabályoknak
nem megfelelő termék az állategészségügyi hatóság hozzájárulása nélkül ne hagyhassa el a tárolásukra szolgáló
helyiségeket vagy egységeket,
d) a szükséges ellenőrzések végrehajtására annak elkerülése érdekében, hogy a raktárban tárolt termék bármilyen változtatáson vagy cserén menjen keresztül, vagy
hogy csomagolása, piaci kiszerelése vagy feldolgozása bármilyen módon megváltozzon.
(8) Az állategészségügyi határállomás hatósági állatorvosa állategészségügyi vagy közegészségügyi okokra
hivatkozva megtagadhatja a termék vámszabad területen
levő raktárba, vámszabad raktárba vagy vámraktárba történő beléptetéshez szükséges hozzájárulását, amennyiben
a termék nem felel meg a jogszabályi feltételeknek.
(9) A szállítmány vámzár nélkül nem léptethető be vámszabad területen lévő raktárba, vámszabad raktárba vagy
vámraktárba.
(10) A (4) bekezdés szerinti termék csak a 13. § szerinti
harmadik országba vagy raktárba történő átszállítás vagy
megsemmisítés céljából hagyhatja el a vámszabad területen lévő raktárt, vámszabad raktárt vagy vámraktárt, feltéve, hogy
a) a harmadik országba történő átszállítás megfelel a
11. § (1) bekezdésének c) pontjában, valamint a 11. §
(2) bekezdésének a), c), d) és e) pontjában meghatározott
követelményeknek,
b) a 13. § szerinti raktárba történő átszállítás T1 váműrlap használatával történik, amelyen szerepel a 13. § által
előírt kísérő bizonyítványon megadott raktár neve és címe,
c) a megsemmisítés helyére történő szállítás az érintett
termék tartós megjelölése után történik, azzal, hogy a terméket olyan módon kell tartósan megjelölni, hogy a megsemmisítéstől eltérő célra történő felhasználása lehetetlenné váljon, és az érintett szállítmányt a termék kirakodása nélkül, az állategészségügyi hatóság felügyelete mellett,
a vámhatóság által lezárt, szivárgásmentes járművön vagy
konténerben kell szállítani.
(11) A (10) bekezdés c) pontja szerinti szállítmányt nem
lehet az e § szerinti egyik raktárból a másikba átszállítani.
(12) A jelen § rendelkezéseinek végrehajtása során felmerülő valamennyi költség — beleértve a vizsgálat és a
szükséges ellenőrzés költségeit is — a szállítmányért felelős személyt vagy képviselőjét terheli, állami visszatérítés
lehetősége nélkül, az egyes állategészségügyi igazgatási
szolgáltatások díjáról szóló miniszteri rendelet előírásainak megfelelően.
(13) A minisztérium a (4) bekezdés szerinti vámszabad
területek, vámszabad raktárak és vámraktárak, valamint a
13. § szerinti üzemeltetők listáját megküldi az Európai
Bizottságnak.
(14) Az (1)—(10) bekezdésben meghatározott esetben,
ezen belül is a raktárakra vonatkozó feltételek be nem
tartása esetén, az állomás visszavonja vagy felfüggeszti a
(4) bekezdés b) pontja szerinti engedélyt, amelyről a
minisztérium tájékoztatja az Európai Bizottságot és a többi tagállamot. Ha az állategészségügyi hatóság a szállítmány raktárból történő kilépése után jogszabálysértést
állapít meg, a szállítmányért felelős személlyel szemben a
külön jogszabály szerinti jogkövetkezményeket alkalmazza.
13. § (1) Az olyan tevékenységet folytató természetes vagy
jogi személynek, illetve jogi személyiség nélküli gazdasági
társaságnak, amely közvetlenül szállít a 12. § (4) bekezdése
szerinti terméket a határon túli tengeri szállítási szolgáltatásban részt vevő személyzet és utasok ellátására, a 12. §
(1) és (2) bekezdése, (4) bekezdésének a) pontja és (5) bekezdésének b)—d) pontja, valamint a 12. § (7)—(9) és
(12) bekezdésében meghatározott követelményeken túl
a) az illetékes hatóság előzetes engedélyével kell rendelkeznie a tevékenység folytatásához,
b) olyan terméket kell beszereznie, amely a külön jogszabályok követelményeinek megfelelő nyersanyagból
készült,
c) zárt helyiségekkel kell rendelkeznie, amelyek kijáratai és bejáratai az ezzel a feladattal megbízott személy
állandó felügyelete alatt állnak, azzal, hogy ha a raktár
vámszabad területen található, akkor a 12. § (5) bekezdésének a) pontját kell alkalmazni,
d) nyilatkoznia kell arról, hogy a 12. § (4) bekezdése
szerinti terméket fogyasztás céljából nem hozza kereskedelmi forgalomba az Európai Unió területén,
e) 24 órán belül értesíteniük kell az illetékes hatóságot
a termék c) pont szerinti raktárba történő megérkezéséről.
(2) Az (1) bekezdés szerinti természetes vagy jogi személynek, illetve jogi személyiség nélküli gazdasági társaságnak
a) közvetlenül a tengeri szállítóeszköz fedélzetére vagy
a rendeltetési helyként megjelölt kikötő meghatározott
módon jóváhagyott raktárába kell teljesítenie a szállításokat; a szállítás során biztosítania kell, hogy az érintett
termék nem hagyja el a kikötő területét azzal a céllal, hogy
egy másik rendeltetési helyre szállítsák; a terméknek a
kiindulási raktárból a rendeltetési helyként megjelölt kikötőbe történő szállítását a Közösségi Vámkódexben meghatározott T1 eljárás szerint, vámfelügyelet alatt kell
végezni, valamint a szállítmányt kísérnie kell a külön jogszabály által előírt állategészségügyi bizonyítványnak,
b) előzetesen értesítenie kell a termék szállításának
időpontjáról és rendeltetési helyéről azon tagállam kikötői
területének illetékes hatóságát, ahonnan a terméket szállítják, valamint azon rendeltetési tagállam kikötői területének illetékes hatóságát, ahová a terméket szállítják,
c) hivatalos igazolást kell szolgáltatnia arról, hogy a
terméket elszállították a végleges rendeltetési helyre,
d) vezetnie és három évig őriznie kell a beérkezett és
kiszállított termékek nyilvántartását olyan módon, amely
lehetővé teszi a szállítmány raktárban maradt részének
ellenőrzését.
(3) Az (1) bekezdés szerinti természetes vagy jogi személynek, illetve jogi személyiség nélküli gazdasági társaságnak biztosítania kell, hogy csak olyan terméket szállít a
tengeri szállítóeszközökre, amely megfelel a külön jogszabályok követelményeinek, kivéve az olyan jogszabály által
meghatározott esetet, amikor az Európai Unió területének
parti területein kívülre, az utasok és a személyzet ellátása
céljából történik a szállítás.
(4) Azon tagállam kikötői területének illetékes hatósága, ahonnan a terméket szállítják, legkésőbb a termék
továbbításának időpontjában az ANIMO rendszeren keresztül tájékoztatja a rendeltetési tagállam kikötői területének illetékes hatóságát a termék rendeltetési helyéről.
(5) Ha az (1) bekezdés szerinti természetes vagy jogi
személy, illetve jogi személyiség nélküli gazdasági társaság
nem teljesíti az e §-ban foglaltakat, az illetékes hatóság
visszavonja az (1) bekezdés a) pont szerinti engedélyt,
amiről a minisztérium az Európai Bizottságot és a többi
tagállamot tájékoztatja.
14. § Olyan termék esetében, ahol a Közösségi Vámkódex
szerinti, vámhatóság által jóváhagyott kezelés vagy felhasználás eltér a 7. §-ban és a 12. § (3) bekezdésében foglaltaktól, a hatósági állatorvosnak — a megsemmisítésre vagy
visszaküldésre szánt termék kivételével — azonosságvizsgálatot és fizikális ellenőrzést kell végrehajtania annak
megállapítása érdekében, hogy a termék megfelel-e az
importfeltételeknek.
15. § (1) Harmadik ország által visszautasított, a Magyar
Köztársaságból vagy valamely más tagállamból származó
termékből álló szállítmány re-importja akkor engedélyezhető, ha
a) a termékhez mellékelik 1. az eredeti bizonyítványt vagy annak a bizonyítványt kiállító illetékes hatóság által hitelesített
másolatát, a beléptetés megtagadásának okait
tartalmazó iratot és az igazolást arról, hogy a
termék tárolására és szállítására vonatkozó feltételeket betartották és az érintett termék nem
esett át semmilyen kezelésen,
2. lezárt konténerek esetén a szállítótól származó
igazolást arról, hogy nem került sor a konténer
tartalmának kezelésére vagy kirakodására,
b) a terméket okirat-ellenőrzésnek és azonosságvizsgálatnak, valamint a 19. § szerinti esetben fizikális ellenőrzésnek vetették alá,
c) a szállítmányt a 8. § (4) bekezdése által meghatározott módon közvetlenül visszaszállítják a bizonyítvány kiállítási helye szerinti belföldi vagy más tagállambeli származási létesítménybe; ha a szállítmány más tagállam területén is keresztül halad, a szállításhoz szükséges annak az
állategészségügyi határállomásnak a hatósági állatorvosa
által — valamennyi érintett tagállam nevében — kiadott
előzetes hozzájárulása, amelyen keresztül először érkezik
a szállítmány az Európai Unió területére.
(2) Be kell léptetni a harmadik ország által visszautasított, az Európai Unióból származó termékből álló szállítmányt, ha az eredeti bizonyítványt kiállító illetékes hatóság
hozzájárult a szállítmány visszafogadásához és az (1) bekezdésben meghatározott feltételek teljesülnek.
(3) Az (1) és (2) bekezdés által meghatározott esetben
az érintett termék származási létesítménybe történő
visszaszállításának a 8. § (4) bekezdése által előírt módon,
valamint olyan, hatósági állatorvos által azonosított és
lepecsételt szivárgásmentes szállítóeszközzel kell történnie, amelynek kinyitása csak a pecsét feltörésével, illetve
sérülésével lehetséges.
(4) A szállítást engedélyező hatósági állatorvos az
ANIMO rendszeren keresztül tájékoztatja a rendeltetési
hely illetékes hatóságát.
(5) Az e § rendelkezéseinek végrehajtása során felmerülő valamennyi költség — beleértve a vizsgálat és a szükséges ellenőrzés költségeit is — a szállítmányért felelős
személyt vagy képviselőjét terheli, állami visszatérítés lehetősége nélkül, az egyes állategészségügyi igazgatási szolgáltatások díjáról szóló rendelet előírásainak megfelelően.
16. § (1) A 3—19. §-ban foglaltakat nem kell alkalmazni az
olyan termékre,
a) amely az utasok személyes poggyászát képezi és személyes fogyasztásukra szolgál, amennyiben annak menynyisége nem haladja meg a külön jogszabály szerinti
mennyiséget és a termék valamely tagállamból vagy olyan
harmadik országból, illetve harmadik ország olyan területéről származik, amely szerepel a közösségi jogszabályoknak megfelelően elfogadott listán, és amelyből a behozatal
nem tiltott,
b) amelyet kisméretű szállítmányként küldenek
magánszemélyek számára, feltéve, hogy a terméket nem
kereskedelmi úton hozzák be, valamint a küldött mennyiség nem haladja meg a külön jogszabály szerinti mennyiséget és a termék valamely tagállamból vagy olyan harma
dik országból, illetve harmadik ország olyan területéről
származik, amely szerepel a közösségi jogszabályoknak
megfelelően elfogadott listán, és amelyből a behozatal nem
tiltott,
c) amely a személyzet és az utasok ellátása céljából
nemzetközi forgalomban üzemeltetett szállítóeszköz
fedélzetén van, feltéve, hogy azt nem léptetik be az Európai
Unió területére, azzal, hogy az ilyen terméket vagy annak
konyhai hulladékát meg kell semmisíteni, amennyiben
annak kirakodására kerül sor; nem kell megsemmisíteni a
terméket abban az esetben, ha vámfelügyelet alatt ugyanabban a kikötőben egyik nemzetközi forgalomban üzemeltetett szállítóeszközről közvetlenül egy másik szállítóeszközre rakodják át,
d) amelynek mennyisége nem haladja meg a külön jogszabály szerinti mennyiséget, és hermetikusan zárt konténerben legalább F0 = 3,00 értékű hőkezelésen esett át, és
1. az utasok személyes poggyászának részét képezi
és személyes fogyasztásukra szolgál,
2. kisméretű szállítmányként küldik magánszemélyek számára, feltéve, hogy a terméket nem
kereskedelmi úton hozzák be,
e) amelyet — kereskedelmi forgalomba hozatal célja
nélkül — kereskedelmi mintaként küldenek vagy kiállítási
tárgyként szándékoznak felhasználni, feltéve, hogy az állomás a termék ilyen célú felhasználását előzetesen engedélyezte,
f) amelyet különleges kutatáshoz vagy elemzéshez
szándékoznak felhasználni, amennyiben hivatalos vizsgálattal megállapítható, hogy a terméket nem emberi
fogyasztásra szánták, valamint az e) pont szerinti kiállítás
végeztével vagy a különleges kutatás, illetve elemzés befejezése után a terméket — az elemzéshez felhasznált
mennyiségek kivételével — megsemmisítik vagy a hatósági
állatorvos által meghatározott feltételek mellett visszaszállítják.
(2) Az (1) bekezdés e) és f) pontja szerinti esetben a
hatósági állatorvos gondoskodik arról, hogy az érintett
terméket csak arra a célra használják fel, amelyre tekintettel a Magyar Köztársaság területére behozták.
(3) Az (1) bekezdésben foglaltakat a szarvasmarhafélék,
a sertések és a friss hús harmadik országból történő behozatalára vonatkozó egészségügyi és állategészségügyi vizsgálatok problémáiról szóló, a Tanács 72/462/EGK irányelve 1. cikke (2) bekezdésének friss húsra és húskészítményekre vonatkozó előírásainak figyelembevételével kell alkalmazni.
17. § (1) Azokat a szállítmányokat, amelyek a 3. és 4. § követelményei szerinti állategészségügyi ellenőrzés nélkül léptek be az Európai Unió területére, a hatósági állatorvosnak
el kell koboznia és egyúttal rendelkeznie kell a szállítmány
nak a (2) bekezdés a) pontja szerinti visszaküldéséről vagy
a (2) bekezdés b) pontja szerinti megsemmisítéséről.
(2) Ha a hatósági állatorvos az e rendeletben előírt
ellenőrzések során megállapítja, hogy a termék nem felel
meg az importfeltételeknek, vagy abban az esetben, amikor
az ellenőrzés jogszabálysértést tár fel, a hatósági állatorvos
a szállítmányért felelős személlyel vagy képviselőjével történő egyeztetést követően
a) dönt a termék harmadik országba történő visszaküldéséről, azzal, hogy ha az elvégzett állategészségügyi ellenőrzés eredményei és az egészségügyi előírások lehetővé
teszik, a termék visszaküldését ugyanazon az állategészségügyi határállomáson keresztül a szállítmányért felelős személy egyetértésével megállapított rendeltetési helyre,
ugyanazzal a szállítóeszközzel legfeljebb 60 napon belül
kell végrehajtani,
b) amennyiben a visszaszállítás nem lehetséges, az
a) pont szerinti 60 napos határidő lejárt, vagy a szállítmányért felelős személy azonnali beleegyezését adja, a
1774/2002/EK rendeletben foglaltaknak megfelelően
intézkedik a termék megsemmisítéséről az állategészségügyi határállomáshoz legközelebb lévő, erre a célra rendelkezésre álló létesítményben.
(3) A (2) bekezdés a) pontja szerinti esetben az állategészségügyi határállomás hatósági állatorvosának
a) meg kell kezdenie a 92/438/EGK határozat 1. cikke
(1) bekezdésének első pontja szerinti tájékoztatási eljárást,
b) a külön jogszabály szerinti eljárásnak megfelelően
érvénytelenítenie kell a visszautasított terméket kísérő állategészségügyi bizonyítványt vagy okiratot olyan módon,
hogy a visszautasított terméket ne tudják egy másik állategészségügyi határállomáson keresztül beléptetni.
(4) A (2) bekezdés szerinti termék visszaszállításáig vagy a
visszautasítás okának megerősítéséig az állategészségügyi hatóság a szállítmányért felelős személy költségére gondoskodik a termék hatósági felügyelet alatti raktározásáról.
(5) Amennyiben az (1) és (2) bekezdés szerinti ellenőrzések során súlyos vagy ismételt jogszabálysértést állapítanak meg, a 21. és 22. §-ban foglaltakat kell alkalmazni.
(6) A (2) bekezdésben foglaltakat nem kell alkalmazni,
ha az állomás engedélyt ad a termék 1774/2002/EK rendelet szerinti más célra történő felhasználására, feltéve, hogy
az ilyen irányú felhasználást közegészségügyi vagy állategészségügyi okok nem zárják ki.
(7) A szállítmányért felelős személy vagy képviselője
viseli a szállítmány visszaszállítása, megsemmisítése vagy a
termék más célra történő felhasználása során felmerülő
valamennyi költséget. Amennyiben a hatósági állatorvos
jogszabálysértést fedez fel, köteles a szállítmányért felelős
személlyel szemben a külön jogszabály szerinti jogkövetkezményt alkalmazni.
(8) Az e §-ban foglaltak tekintetében a 92/438/EGK
határozat rendelkezéseit is alkalmazni kell.
18. § A külön jogszabály által meghatározott, a fertőző és
ragályos állatbetegségek közvetítésében szerepet játszó
növényi eredetű termékeket e rendelet előírásainak megfelelően — különös tekintettel a 4. § rendelkezéseire —
állategészségügyi ellenőrzésnek kell alávetni.
19. § (1) Ha a 3—18. §-ban foglaltakra tekintettel valamely
állategészségügyi jogszabály megsértése valószínűsíthető
vagy kétségek merülnek fel
a) a termék azonosságával vagy tényleges rendeltetési
helyével kapcsolatban,
b) a tekintetben, hogy a termék megfelel-e a külön
jogszabályok adott termékre vonatkozó követelményeinek, vagy
c) azzal kapcsolatban, hogy a termék megfelel-e a külön
jogszabályok által meghatározott közegészségügyi és állategészségügyi előírásoknak,
a hatósági állatorvos elvégez minden szükségesnek tartott
állategészségügyi ellenőrzést a gyanú megerősítése vagy
kizárása céljából.
(2) A vizsgálati eredmények elkészültéig az ellenőrzött
terméknek hatósági állatorvosi felügyelet alatt kell maradnia.
(3) Amennyiben az (1) bekezdés szerinti gyanú beigazolódik, a 17. § (5) bekezdésében foglaltaknak megfelelően fokozni kell az azonos eredetű termékek ellenőrzését.
Biztonsági intézkedések 20. § (1) Amennyiben az e rendelet által előírt ellenőrzések
arra utalnak, hogy valamely szállítmányt alkotó termék
állategészségügyi vagy közegészségügyi veszélyt jelent, a
hatósági állatorvos haladéktalanul
a) elkobozza és megsemmisítteti a kérdéses szállítmányt, b) a 92/438/EGK határozat rendelkezéseinek megfelelően azonnal tájékoztatja a többi állategészségügyi határállomást és az Európai Bizottságot a megállapításokról és
a termék eredetéről.
(2) Ha a minisztérium hivatalosan tájékoztatja az Európai Bizottságot a biztonsági intézkedések megtételének
szükségességéről, és annak ellenére, hogy valamely harmadik ország területén az egyes állatbetegségek Európai
Közösségnek történő bejelentési szabályairól szóló miniszteri rendelet szerinti állatbetegség, zoonozis vagy egyéb
betegség vagy bármilyen más olyan helyzet vagy körülmény
jelei mutatkoznak vagy terjednek, amely súlyos
állategészségügyi vagy közegészségügyi veszélyt jelent,
vagy az állategészségügyi szakértők megállapításai és az
állategészségügyi határállomásokon végzett ellenőrzések
eredményei által feltárt egyéb súlyos állategészségügyi vagy
közegészségügyi okok ilyenre utalnak, az Európai Bizottság hivatalból vagy valamely tagállam kezdeményezésére
— a helyzet súlyosságát figyelembe véve — haladéktalanul
a) nem függeszti fel a behozatalt az érintett harmadik
ország egészéből vagy annak egyes területeiről és — ahol
ez szükséges — a tranzitszállítás által érintett harmadik
országból,
b) nem állapít meg külön feltételeket az érintett harmadik ország egészéből vagy annak egyes területeiről származó termék behozatalával kapcsolatosan,
c) nem állapítja meg az adott helyzetnek megfelelő ellenőrzési követelményeket, amelyek között szerepelhet a
közegészségügyi és állategészségügyi kockázatok elemzése, valamint ezen vizsgálatok eredményétől függően a
fizikális ellenőrzések gyakoriságának növelése,
d) nem alkalmaz előzetes biztonsági intézkedéseket a
11—13. § szerinti termék vonatkozásában, vagy
e) nem tájékoztatja az Állategészségügyi és Élelmiszerlánc Állandó Bizottságot,
a minisztérium átmeneti biztonsági intézkedéseket hozhat
a kérdéses termékkel kapcsolatosan.
(3) Amennyiben a minisztérium a (2) bekezdés szerint
átmeneti biztonsági intézkedéseket hoz egy harmadik
országgal vagy egy harmadik országban lévő létesítménnyel
szemben, akkor erről tájékoztatja a többi tagállamot és az
Európai Bizottságot.
Szemlék és ellenőrzések 21. § (1) Ha az e rendeletben foglaltak egységes alkalmazása
érdekében az Európai Bizottság állategészségügyi szakértői
a) ellenőrzik a harmadik országokból a Közösségbe
behozott termékek állategészségügyi ellenőrzésének megszervezésére irányadó elvek megállapításáról szóló, a
Tanács 97/78/EK irányelve (a továbbiakban: 97/78/EK
irányelv) követelményeinek végrehajtását,
b) helyszíni ellenőrzéseket végeznek annak kiderítésére, hogy az ellenőrzéseket a 97/78/EK irányelvnek megfelelően végzik-e,
a minisztérium az Európai Bizottság szakértőivel együttműködik. (2) Az állategészségügyi szolgálat minden olyan segítséget megad az Európai Bizottság állategészségügyi szakértőinek, amely feladatuk elvégzéséhez szükséges, ideértve, hogy a végleges jelentés elkészítése és közzététele
előtt az ellenőrzések tapasztalatait az Európai Bizottság
állategészségügyi szakértőivel a minisztérium képviselői
megtárgyalják.
22. § (1) Ha az e rendelet által előírt ellenőrzésekből arra
lehet következtetni, hogy a vonatkozó jogszabályokat
súlyosan és ismételten megszegték, a minisztérium az ilyen
felhasználásban érintett termékkel vagy annak származási
helyével kapcsolatosan
a) tájékoztatja az Európai Bizottságot az érintett termék jellegéről és az érintett szállítmányról, melyről az
Európai Bizottság haladéktalanul tájékoztatja az összes
állategészségügyi határállomást,
b) szigorított ellenőrzést rendel el az azonos származási
helyről érkező valamennyi szállítmány esetében, amelynek
keretén belül elrendeli — az eljárás költségeit fedező letétnek a szállítmányért felelős személy általi elhelyezésével
egy időben — a következő tíz, azonos származási helyről
érkező szállítmány állategészségügyi határállomáson történő lefoglalását azzal a céllal, hogy a 3. számú melléklet
szerint, mintavételezéssel és laboratóriumi vizsgálattal
egybekötött fizikális ellenőrzést hajtsanak végre,
c) a hatósági állatorvos a 17. § (2) bekezdésének a) és
b) pontja szerint rendelkezik az érintett szállítmányról
vagy annak kérdéses részéről, amennyiben a további vizsgálatok megerősítik annak tényét, hogy a közösségi jogszabályok előírásait nem tartják be,
d) a minisztérium tájékoztatja az Európai Bizottságot
a szigorított ellenőrzések eredményéről annak érdekében,
hogy az Európai Bizottság ezen adatok alapján lefolytathasson minden szükséges vizsgálatot a jogszabálysértések
okának és eredetének kiderítésére.
(2) Ha az ellenőrzések a maximális maradékanyaghatárértékek túllépését mutatják ki, akkor az (1) bekezdés
b) pontja szerinti vizsgálatokat végre kell hajtani az állategészségügyi határállomáson.
(3) Amennyiben az Európai Bizottság arra a következtetésre jut, hogy az Európai Unióval ekvivalencia megállapodást kötött harmadik ország, vagy olyan harmadik
ország, amelynek szállítmányait ritkábban ellenőrzik, nem
teljesítette kötelezettségeit és az egyes élő állatokban és
állati termékekben lévő anyagok és azok maradványainak
ellenőrzésére szolgáló intézkedésekről, valamint
a 85/358/EGK és 86/469/EGK irányelvek, továbbá a
89/187/EGK és 91/664/EGK határozatok hatályon kívül
helyezéséről szóló, a Tanács 96/23/EK irányelve által előírt
garanciákat, és felfüggeszti a kérdéses termék csökkentett
ellenőrzésének kedvezményét, ameddig az érintett harmadik ország nem pótolja a hiányosságokat, az állategészségügyi hatóság az Európai Bizottság döntésének megfelelően
jár el.
23. § (1) Amennyiben a termék forgalomba hozatalának helyszínén elvégzett ellenőrzések alapján valamely tagállam
(rendeltetési tagállam) úgy ítéli meg, hogy egy másik tagállam (termék beléptetését végrehajtó tagállam) állategészségügyi határállomásán vagy a 12. § szerinti vámraktárában, vámszabad területén vagy vámszabad raktárában
nem tartják be a 97/78/EK irányelv rendelkezéseit, a rendeltetési tagállam haladéktalanul kapcsolatba lép a termék
beléptetését végrehajtó tagállam központi illetékes hatóságával.
(2) Ha az (1) bekezdés szerinti esetben a termék beléptetését végrehajtó tagállam a Magyar Köztársaság, a
minisztérium megteszi az e rendelet, továbbá a külön jogszabály által meghatározott intézkedéseket és tájékoztatja
a rendeltetési tagállam illetékes hatóságát az elvégzett
ellenőrzésekről, a meghozott intézkedésekről és azok indokairól.
(3) Amennyiben az (1) bekezdés szerinti esetben a rendeltetési tagállam a Magyar Köztársaság és a minisztérium
úgy ítéli meg, hogy a termék beléptetését végrehajtó tagállam által meghozott intézkedések nem kielégítők, az
érintett tagállam illetékes hatóságával együttműködve
megvizsgálja a kialakult helyzet megoldásának lehetséges
útját és módját, szükség esetén az érintett tagállamban tett
látogatás útján.
(4) Ha az (1) bekezdés szerinti vizsgálatok a 97/78/EK
irányelv ismételt megszegésére utalnak és a rendeltetési
tagállam a Magyar Köztársaság, a minisztérium értesíti az
Európai Bizottságot és a többi tagállam illetékes hatóságát.
(5) Ha az Európai Bizottság az (1) bekezdés szerinti
rendeltetési tagállam illetékes hatóságának kérésére vagy
saját kezdeményezésére, a kifogásolt jogszabálysértés jellegének figyelembevételével
a) a termék beléptetését végrehajtó tagállam illetékes
hatóságának egyetértésével ellenőröket küld az érintett
tagállamba, illetve
b) kéri a termék beléptetését végrehajtó tagállam illetékes hatóságát, hogy szigorítsa az ellenőrzést az érintett
állategészségügyi határállomáson, vámraktárban, vámszabad területen vagy vámszabad raktárban
az állategészségügyi hatóság az Európai Bizottság döntésének megfelelően jár el.
(6) Ha az Európai Bizottság vizsgálatának eredményéig
a rendeltetési tagállam kérésére a termék beléptetését végrehajtó tagállamnak szigorítania kell az ellenőrzést az érintett állategészségügyi határállomáson, vámraktárban, vámszabad területen vagy vámszabad raktárban, és a termék
beléptetését végrehajtó tagállam a Magyar Köztársaság, az
állategészségügyi hatóság ennek megfelelően jár el.
(7) Amennyiben az (1) bekezdés szerinti esetben a rendeltetési tagállam a Magyar Köztársaság, a minisztérium
szigoríthatja az ilyen helyekről érkező termékek ellenőrzését. (8) A minisztérium a meghozott döntésekről, valamint
annak indoklásáról tájékoztatja a szállítmányért felelős
személyt vagy annak képviselőjét.
(9) A szállítmányért felelős személy, illetve képviselője
kérésére a minisztérium a hozott döntéseket és annak
indoklását írásban közli, továbbá ismerteti, hogy milyen
jogorvoslati lehetőségek állnak rendelkezésre, és azokat
milyen formában és milyen határidőn belül kell benyújtani.
24. § (1) A minisztérium a harmadik országból érkező termékeket ellenőrző hatósági állatorvosok cseréjéről programtervet állít össze, amelynek a tagállamok programterveivel
való összehangolására az Európai Bizottsággal és a tagállamokkal az Állategészségügyi és Élelmiszerlánc Állandó Bizottság keretein belül kerül sor.
(2) A minisztérium megtesz minden szükséges intézkedést a (2) bekezdésben említett együttműködés eredményeként létrejött programtervek végrehajtására.
(3) A minisztérium évente jelentést készít a programterv
végrehajtásáról, melyet az Állategészségügyi és Élelmiszerlánc Állandó Bizottság keretein belül áttekintenek a
tagállamok.
(4) A minisztérium a csereprogramok javításához és
fejlesztéséhez figyelembe veszi a szerzett tapasztalatokat,
valamint igénybe veszi az Európai Közösség által az állategészségügyi kiadásokról szóló, a Tanács 90/424/EGK
határozata rendelkezéseinek megfelelően a programterv
hatékony fejlesztésének elősegítésére nyújtott pénzügyi
támogatást.
25. § A minisztérium biztosítja az állategészségügyi határállomásokra kinevezett hatósági állatorvosok részvételét az
Európai Bizottság által kidolgozott útmutató alapján szervezett szakmai képzési programokon. A minisztérium képviselteti magát az Európai Bizottság által évenként szervezett szemináriumokon.
Vegyes rendelkezések 26. § (1) A 3—13. §-ban, a 15—17. §-ban — különös tekintettel a 16. § (1) bekezdése szerinti mentesség hatálya alá
tartozó különböző termékek súlyhatáraival, a 17. §
(1)—(3) bekezdésében foglaltakkal, valamint a visszauta
sítással, elkobzással és megsemmisítéssel kapcsolatos egységes követelményrendszer kidolgozásával —, továbbá a
20. és 21. §-ban és a 23. §-ban foglaltakkal kapcsolatos
részletes szabályokat külön jogszabály állapítja meg.
(2) Zoonózis vagy közegészségügyi veszélyt jelentő ok
fennállása esetén az állategészségügyi hatóság a külön jogszabályokban foglaltak figyelembevételével tájékoztatja az
Állami Népegészségügyi és Tisztiorvosi Szolgálat Országos Tisztifőorvosi Hivatalát.
Záró rendelkezések 27. § (1) Ez a rendelet a Magyar Köztársaságnak az Európai
Unióhoz történő csatlakozásáról szóló nemzetközi szerződést kihirdető törvény hatálybalépésének napján lép hatályba.
(2) E rendelet hatálybalépésével egyidejűleg az Állategészségügyi Szabályzat kiadásáról szóló 41/1997. (V. 28.)
FM rendelet 1. számú mellékletének 96—102. §-a, valamint a 13. számú függeléke hatályát veszti.
28. § Ez a rendelet a Magyar Köztársaság és az Európai
Közösségek és azok tagállamai között társulás létesítéséről
szóló, Brüsszelben, 1991. december 16-án aláírt Európai
Megállapodás tárgykörében, az azt kihirdető 1994. évi
I. törvény 3. §-ával összhangban a harmadik országokból a
Közösségbe behozott termékek állategészségügyi ellenőrzésének megszervezésére irányadó elvek megállapításáról szóló, a Tanács 97/78/EK irányelvével összeegyeztethető szabályozást tartalmaz.
Dr. Németh Imre s. k.,
földművelésügyi és vidékfejlesztési


type: legislation

jurisdiction: Hungary

text:
1330/2017. (VI. 8.) Korm. határozata a káposztásmegyeri Jégpalota állami tulajdonba vétele és vagyonkezelésbe adása érdekében szükséges intézkedésekről.
A Kormány egyetért a káposztásmegyeri Jégpalota állami tulajdonba kerülésével, amelynek végrehajtása érdekében
 1. felhívja a  nemzeti fejlesztési minisztert, hogy a  Magyar Nemzeti Vagyonkezelő Zártkörűen működő
Részvénytársaság (a  továbbiakban: MNV Zrt.) útján gondoskodjon a  Budapest IV. kerület belterület, 76561/221
helyrajzi számú ingatlannak (a  továbbiakban: Ingatlan), valamint az  Ingatlan üzemeltetéséhez szükséges
ingóságoknak (a továbbiakban: ingóságok) – legfeljebb a független ingatlanforgalmi szakértő által meghatározott
forgalmi értéken – az állam javára történő megvásárlása érdekében szükséges intézkedések megtételéről;
Felelős: nemzeti fejlesztési miniszter
Határidő: azonnal 2. felhívja a nemzeti fejlesztési minisztert, hogy gondoskodjon az Ingatlan és az ingóságok megvásárlásához szükséges
forrásnak a Magyarország 2017. évi központi költségvetéséről szóló 2016. évi XC. törvény 1. melléklet XLIII. Az állami
vagyonnal kapcsolatos bevételek és kiadások című fejezete terhére történő biztosításáról;
Felelős: nemzeti fejlesztési miniszter
Határidő: azonnal 3. felhívja a  nemzeti fejlesztési minisztert, hogy készítsen előterjesztést a  Kormány részére a  Vasas Sport Clubnak
az Ingatlan és az ingóságok vagyonkezelőjeként történő törvényi kijelölése érdekében;
Felelős: nemzeti fejlesztési miniszter
Határidő: az Ingatlan állami tulajdonba kerülését követően azonnal
4. felhívja a nemzeti fejlesztési minisztert, hogy az MNV Zrt. útján tegye meg a szükséges intézkedéseket az Ingatlan és
az ingóságok Vasas Sport Club részére történő vagyonkezelésbe adása érdekében.
Felelős: nemzeti fejlesztési miniszter
Határidő: a 3. pont szerinti törvény hatálybalépését követően azonnal
Orbán Viktor s. k.,
 miniszterelnök


text:
1302/2019. (V. 27.) Korm. határozata az Óbudai (Hajógyári)-sziget árvízvédelmi rendszere megvalósításának előkészítéséhez szükséges forrás biztosításáról.
A Kormány
 1. egyetért az Óbudai (Hajógyári)-sziget teljes területének védelmét szolgáló árvízvédelmi rendszer megvalósításának
koncepciójával, valamint a  megvalósítás és kapcsolódó feladatainak (a  továbbiakban együtt: Beruházások)
előkészítésével;
2. egyetért azzal, hogy a  Beruházások előkészítési fázisaira a  Beruházás Előkészítési Alap felhasználásáról szóló
233/2018. (XII. 6.) Korm. rendelet (a továbbiakban: Korm. rendelet) 2. § (2) bekezdés a), c), f ), g), n), o) és p) pontja
alapján a  2019. évben összesen 628 650 000 forint forrás kerüljön biztosításra a  Magyarország 2019. évi központi
költségvetéséről szóló 2018. évi L. törvény (a  továbbiakban: Kvtv.) 1.  melléklet XV. Pénzügyminisztérium fejezet,
26. Központi kezelésű előirányzatok cím, 2. Központi tartalékok alcím, 4. Beruházás Előkészítési Alap jogcímcsoport
terhére, azzal, hogy a Beruházások előkészítését legkésőbb 2020. szeptember 30. napjáig kell megvalósítani;
3. a Beruházások előkészítésének kormányzati felelőseként a belügyminisztert jelöli ki;
 4. az államháztartásról szóló 2011. évi CXCV. törvény 33.  § (2)  bekezdésében biztosított jogkörében eljárva
a Beruházások előkészítéséhez összesen 628 650 000 forint egyszeri átcsoportosítását rendeli el a Kvtv. 1. melléklet
XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4. Beruházás Előkészítési Alap jogcímcsoport terhére, a Kvtv. 1. melléklet XIV. Belügyminisztérium fejezet, 17. Vízügyi
Igazgatóságok cím javára, elszámolási, az átcsoportosított forrás fel nem használt összege tekintetében a Beruházás
Előkészítési Alapba történő visszatérítési kötelezettséggel, az 1. melléklet szerint;
Az átcsoportosítás tekintetében
Felelős: pénzügyminiszter
belügyminiszter Határidő: azonnal
Az elszámolási és a visszatérítési kötelezettség tekintetében
Felelős: belügyminiszter
Határidő: a 6. pont a) alpontja szerinti jelentés tudomásul vételét követő 30 napon belül
5. egyetért azzal, hogy a 2. pont szerinti Beruházások előkészítését az Országos Vízügyi Főigazgatóság valósítsa meg;
 6. felhívja a belügyminisztert, hogy
a) készítsen jelentést a  Korm. rendelet 8.  § (1) és (2)  bekezdése szerinti elszámolási kötelezettség teljesítése
érdekében a  2.  pontban meghatározott előkészítési fázisok végrehajtásának állapotáról, valamint
a felhasznált forrás összegéről,
b) a Beruházások előkészítésének eredménye alapján készítsen előterjesztést a Kormány részére a Beruházások
megvalósításáról a  kivitelezéshez és az  üzemeltetéshez kapcsolódó feladatok, költségek, forrásigény,
ütemezés és a felelősök bemutatásával,
c) a Kormány részére benyújtásra kerülő, b)  alpont szerinti előterjesztésben tegyen javaslatot a  Beruházások
megvalósítójának, a  Beruházások eredményeként létrejövő építmény vagyonkezelőjének, valamint
üzemeltetőjének a személyére vonatkozóan;
Felelős: belügyminiszter
Határidő: 2020. október 29.
7. felhívja az  emberi erőforrások miniszterét, hogy a  Kovács Katalin Nemzeti Kajak-Kenu Sportakadémia
megvalósításához szükséges intézkedésekről, valamint a  beruházás előkészítésének a  Beruházás Előkészítési
Alapból történő támogatásáról szóló 1883/2017. (XI. 30.) Korm. határozat szerinti Kovács Katalin Nemzeti Kajak-Kenu
Sportakadémia létrehozásának előkészítése érdekében szükséges intézkedéseket az  eredeti helyszínen történő
megvalósítás érdekében tegye meg.
Felelős: emberi erőforrások minisztere
Határidő: az Óbudai (Hajógyári)-sziget árvízvédelmét biztosító árvízvédelmi rendszer előkészítési
feladatainak elvégzésével párhuzamosan Orbán Viktor s. k.,
 miniszterelnök


text:
111/2013. (III. 6.) KE határozata tárca nélküli miniszteri megbízatás megszűnéséről és miniszteri kinevezésről.
Az Alaptörvény 9. cikk (4) bekezdés c) pontja és a központi államigazgatási szervekről, valamint a Kormány tagjai és
az államtitkárok jogállásáról szóló 2010. évi XLIII. törvény 42. §-a alapján – a miniszterelnök javaslatára – megállapítom,
hogy Varga Mihály tárca nélküli miniszternek e megbízatása 2013. március 6-ai hatállyal megszűnik, egyúttal
az Alaptörvény 9. cikk (4) bekezdés c) pontja és a 16. cikk (7) bekezdése alapján – a miniszterelnök javaslatára – őt
2013. március 7-ei hatállyal nemzetgazdasági miniszterré kinevezem. Budapest, 2013. március 5.
Áder János s. k.,
köztársasági elnök


text:
46/2004. (IV. 29.) ESZCSM rendelete a kémiai biztonsággal kapcsolatos nemzeti hatóság kijelöléséről, valamint a hatóság nemzetközi kapcsolattartásának rendjéről.
A kémiai biztonságról szóló 2000. évi XXV. törvény
(a továbbiakban: Kbtv.) 34. §-a (4) bekezdésének aj) pontjában kapott felhatalmazás alapján a következőket rendelem el:
1. § Az embert és a környezetet veszélyeztető, külön jogszabály szerint veszélyesnek minősülő anyagok és készítmények, illetőleg az ezekkel folytatott tevékenységek bejelentésével, nyilvántartásával, jegyzékbe vételével, továbbá az
új anyagok törzskönyvezésével kapcsolatban az európai
közösségi jog szabályai alapján a magyarországi illetékes
(kompetens) nemzeti hatóságra (a továbbiakban: Nemzeti
Hatóság) háruló,
a) a bejelentések, a nyilvántartások, a jegyzékbe vétel
és a törzskönyvezés európai közösségi jogszabályokkal
való összhangjára irányuló, valamint
b) a Kbtv. 1. §-ának (2) bekezdése szerinti tagállamok
(a továbbiakban: tagállamok) és az Európai Bizottság,
illetve annak illetékes szerve (a továbbiakban együtt: Bizottság) közötti információcserével, -átadással és a kapcsolattartás biztosításával összefüggő
feladatokat a Fodor József Országos Közegészségügyi
Központ (a továbbiakban: OKK) Országos Kémiai Biztonsági Intézete (a továbbiakban: OKK-OKBI) látja el.
2. § (1) Az új anyag külön jogszabály előírásai szerint lefolytatott törzskönyvezési eljárását követően az OKK főigazgatója a Bizottságnak megküldi:
a) a törzskönyvezési dosszié összefoglalóját elektronikus formában (Summary Notification Interchange Format: SNIF),
b) javaslatát a veszélyes anyag osztályozására, feliratozására, valamint
c) a Nemzeti Hatóság által összeállított kockázatbecslést, amely tartalmazza a további vizsgálatokkal vagy kockázat csökkentéssel kapcsolatos ajánlásokat.
(2) A Nemzeti Hatóság jogosult a más tagállamban zajló
törzskönyvezés dokumentációjával összefüggésben — különösen a veszélyértékelés módosítására, a kockázatcsökkentésre és a vizsgálati program módosítására vonatkozóan — javaslatokat tenni.
3. § Ha a tudomására jutott információk alapján alapos okkal feltételezhető, hogy egy már törzskönyvezett anyag
veszélyt jelenthet az ember egészségére, a környezetre, a
Nemzeti Hatóság haladéktalanul köteles tájékoztatni a
többi tagállam illetékes nemzeti hatóságát és a Bizottságot.
4. § A Nemzeti Hatóság közvetlenül gondoskodik az új
anyagokkal, valamint a veszélyes anyagokkal és készítményekkel kapcsolatos információcsere, kölcsönös tájékoztatás érdekében:
a) a szükséges, közvetlen kapcsolat létesítéséről más
tagállam illetékes nemzeti hatóságával,
b) a szükséges információk átadásáról, illetve fogadásáról. 5. §
(1) A Nemzeti Hatóság a feladat- és hatáskörének gyakorlása során közreműködő szervezetekkel együttműködve, véleményezési joguk biztosításával a Bizottsággal való
kapcsolattartás keretében szakértői képviseletet biztosít,
illetve részt vesz a kémiai biztonsággal kapcsolatos technikai bizottsági üléseken, munkaüléseken, konferenciákon.
(2) A Nemzeti Hatóság kezdeményezi, és — a Kbtv.
25. §-a szerinti Kémiai Biztonságot Koordináló Tárcaközi
Bizottsággal együttműködve — gondoskodik a veszélyes
anyagok osztályozására, csomagolására és címkézésére vonatkozó, a törvényi, rendeleti és közigazgatási rendelkezések közelítéséről szóló 67/548/EGK tanácsi irányelv végrehajtásával kapcsolatos jelentési kötelezettség (országjelentés) teljesítésének koordinálásáról, illetve közreműködik annak elkészítésében.
6. § A Nemzeti Hatóság szervezeti és működési szabályzatát
az OKK főigazgatója hagyja jóvá.
7. § Ez a rendelet 2004. május 1-jén lép hatályba.
Dr. Kökény Mihály s. k.,
egészségügyi, szociális és családügyi miniszter


text:
1747/2018. (XII. 20.) Korm. határozata a Széchenyi Kártya Program egyes konstrukciói támogatásának folytatásáról.
1. A Kormány a  Széchenyi Kártya Folyószámlahitel keretében a  2019. január 1. és 2019. december 31. között
megkötött, illetve felülvizsgálat keretében meghosszabbításra került
a) hitelszerződésekhez 10 millió forint hitelösszegig legfeljebb 365 napra 1 százalékpont kamattámogatást
biztosít, és
b) a legfeljebb 100 millió forintos hitelekhez a  Garantiqa Hitelgarancia Zártkörűen Működő Részvénytársaság
által vállalt készfizető kezességvállalás éves díjának 50%-áig terjedő támogatást biztosít azzal, hogy
a támogatás nem haladhatja meg a kezességi díj vetítési alapjának 0,5%-át.
Felelős: innovációért és technológiáért felelős miniszter
Határidő: azonnal
2. A Kormány a  Széchenyi Kártya Program keretében 2019. január 1. és 2019. december 31. között megkötött,
legfeljebb 100 millió forint keretösszegű Széchenyi Forgóeszközhitel hitelszerződésekhez az  adott ügylet
futamidejének első három évére (1096 napra) a fennálló tőketartozásra vetítve évi 3 százalékpont kamattámogatást,
valamint a  hitelekhez nyújtott készfizető kezességvállalás díjának 50%-áig terjedő támogatást biztosít az  adott
ügylet futamidejének első három évére (1096 napra) azzal, hogy a támogatás nem haladhatja meg a kezességi díj
vetítési alapjának 0,5%-át.
Felelős: innovációért és technológiáért felelős miniszter
Határidő: azonnal
3. A Kormány a  2019. január 1. és 2019. december 31. között megkötött, legfeljebb 100 millió forint keretösszegű
Széchenyi Beruházási Hitel és a Széchenyi Támogatást Megelőlegező Hitel hitelszerződésekhez az adott ügylet teljes
futamidejére a fennálló tőketartozásra vetítve évi 5 százalékpont kamattámogatást, valamint a hitelekhez nyújtott
készfizető kezességvállalás díjának 50%-áig terjedő támogatást biztosít azzal, hogy a  támogatás nem haladhatja
meg a kezességi díj vetítési alapjának 0,5%-át. Kezességi díjtámogatás csak közvetlen állami viszontgarancia mellett
vállalt készfizető kezességvállalás díjához kapcsolódhat.
Felelős: innovációért és technológiáért felelős miniszter
Határidő: azonnal
4. Az 1–3.  pont szerinti kamattámogatás és kezességi díjtámogatás tárgyévi és tárgyévet követő éveket terhelő
kötelezettségvállalásainak forrása az  éves költségvetési törvényekben meghatározott Gazdaságfejlesztést
szolgáló célelőirányzat (a továbbiakban: GFC). A Kormány az államháztartásról szóló 2011. évi CXCV. törvény 36. §
(4c)  bekezdés a)  pontjában biztosított jogkörében eljárva a  2019. évben a  GFC terhére vállalható kötelezettség
mértékét a 2020–2029 közötti évekre az alábbiak szerint állapítja meg:
a) a 2020. évre vonatkozó kötelezettségvállalás felső korlátja 1650 millió forint,
b) a 2021. évre vonatkozó kötelezettségvállalás felső korlátja 1600 millió forint,
c) a 2022. évre vonatkozó kötelezettségvállalás felső korlátja 1500 millió forint,
d) a 2023–2029. évekre vonatkozó kötelezettségvállalások felső korlátja évente 1400 millió forint.
5. A Kormány felhívja a  pénzügyminisztert, hogy az  1–3.  pont szerinti konstrukciók támogatásának finanszírozása
érdekében gondoskodjon a törvényi előirányzaton felül 2708,1 millió forint biztosításáról a Magyarország 2019. évi
központi költségvetéséről szóló 2018. évi L. törvény 1.  melléklet XVII. Innovációs és Technológiai Minisztérium
fejezet, 20. Fejezeti kezelésű előirányzatok cím, 33. Hazai fejlesztési programok alcím, 3. Gazdaságfejlesztést szolgáló
célelőirányzat javára.
Felelős: pénzügyminiszter
Határidő: 2019. január 15. 6. A Kormány felhívja a  pénzügyminisztert, hogy az  innovációért és technológiáért felelős miniszter bevonásával
gondoskodjon az  1–3.  pont szerinti konstrukciók támogatásához szükséges költségvetési források rendelkezésre
állásáról a 2020. és 2029. közötti években.
Felelős: pénzügyminiszter
Határidő: Magyarország 2020–2029. évi központi költségvetéseinek tervezése során
7. A Kormány felhívja a  pénzügyminisztert, hogy – ha a  4.  pontban meghatározott célelőirányzat forrásainak
lekötöttsége eléri a  75%-ot – az  innovációért és technológiáért felelős miniszter bevonásával vizsgálja meg
az  1–3.  pont szerinti konstrukciók támogatásának céljára, különösen maradványok visszahagyása útján történő
forrásbiztosítás lehetőségét, és a  vizsgálat eredményének megfelelően tegyen javaslatot a  Kormány számára.
Az  innovációért és technológiáért felelős miniszter a  4.  pontban meghatározott célelőirányzat forrásai 75%-ának
lekötöttségéről írásban értesíti a pénzügyminisztert.
Felelős: pénzügyminiszter
innovációért és technológiáért felelős miniszter Határidő: a források 75%-ának lekötését követő harminc napon belül
 8. Az 1–3.  pont szerinti kamattámogatás mértékét ügyletenként olyan módon kell meghatározni, hogy
a kamattámogatással csökkentett ügyleti kamat mértéke ne legyen kevesebb, mint 0%.
 9. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1325/2017. (VI. 8.) Korm. határozata az egyes adóügyi ügyfélszolgálati tevékenységeknek a kormányablakokban történő ellátásához szükséges intézkedésekről.
1. A  Kormány a  Nemzeti Adó- és Vámhivatal szervezeti átalakításához és az  adóigazgatási rendszer megújításához
kapcsolódó egyes intézkedésekről szóló 1902/2015. (XII. 8.) Korm. határozat 2. pontjának végrehajtása alapján
a) elrendeli, hogy az  1–3.  melléklet szerinti helyszíneken a  Nemzeti Adó- és Vámhivatal ügyfélszolgálatai
(a  továbbiakban: NAV ügyfélszolgálatai) kerüljenek a  kormányablakokba átköltöztetésre, illetve azok
technikai keretei között kialakításra;
Felelős: nemzetgazdasági miniszter
 Miniszterelnökséget vezető miniszter
Határidő: az 1. melléklet szerinti helyszínek esetében 2017. július 1.,
 a 2. melléklet szerinti helyszínek esetében 2017. július 1. – 2017. december 31.,
 a 3. melléklet szerinti helyszínek esetében 2018. január 1.
b) felhívja a  nemzetgazdasági minisztert, hogy a  2017. évben egyszeri jelleggel gondoskodjon Magyarország
2017. évi központi költségvetéséről szóló 2016. évi XC. törvény 1. melléklet XVI. Nemzeti Adó- és Vámhivatal
fejezet 1. Nemzeti Adó- és Vámhivatal  igazgatása cím javára legfeljebb bruttó 141  000 ezer forint
többletforrás biztosításáról a  NAV ügyfélszolgálatainak a  kormányablakokba történő átköltöztetése, illetve
a kormányablakokban történő kialakítása érdekében;
Felelős: nemzetgazdasági miniszter
Határidő: a felmerülés ütemében
c) elrendeli, hogy az 1–3. melléklet szerinti helyszíneken a NAV ügyfélszolgálatainak elhelyezése és a működés
feltételeinek biztosítása folyamatos legyen;
Felelős: Miniszterelnökséget vezető miniszter
Határidő: a NAV ügyfélszolgálatai működésének megkezdésétől folyamatosan
d) felhívja a  Miniszterelnökséget vezető minisztert, hogy a  nemzetgazdasági miniszter bevonásával készítsen
előterjesztést a  2017. II. félévre és a  2018. évtől beépülő jelleggel szükséges további üzemeltetési
költségvetési források biztosításáról.
Felelős: Miniszterelnökséget vezető miniszter
 nemzetgazdasági miniszter
Határidő: 2017. szeptember 30.
2. A Kormány egyetért azzal, hogy az egyes adóügyi ügyfélszolgálati tevékenységeknek a kormányablakokban történő
ellátásához szükséges beruházások során a  Kormány irányítása alá tartozó fejezetek költségvetési szerveinek
eszközbeszerzéseiről szóló 1982/2013. (XII. 29.) Korm. határozat rendelkezéseit nem kell alkalmazni.
Orbán Viktor s. k.,
 miniszterelnök